
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO LEKĖČIŲ SENIŪNIJOJE, PAVILKIJO KAIME, NEMUNO G. 2, DETALIOJO PLANO TVIRTINIMO

2012 m. lapkričio 29 d. Nr. T-396
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 3 d. 8 p., Teritorijų planavimo įstatymo (Žin., 1995, Nr. 107-2391; 2004, Nr. 21-617) 4 str. 2 d. 5 p., 26 str. 4 d., rajono savivaldybės tarybos 2011 m. spalio 27 d. sprendimu Nr. T-226  patvirtinto rajono savivaldybės tarybos veiklos reglamento 83.8 p. ir Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2012 m. lapkričio 16 d. Teritorijų planavimo dokumento patikrinimo aktu Nr. TP1-2387, nusprendžia,

patvirtinti Mariaus Račkausko 0,2247 ha žemės sklypo (kadastrinis Nr. 8460/0002:144), esančio Lekėčių seniūnijoje, Pavilkijo kaime, Nemuno g. 2, naudojimo būdo ir pobūdžio pakeitimo, nustatant gyvenamosios teritorijos naudojimo būdą, vienbučių ir dvibučių gyvenamųjų pastatų statybos naudojimo pobūdį, detalųjį planą (pridedama). 
Savivaldybės mero pavaduotoja,

pavaduojanti savivaldybės merą 






Rima Rauktienė 

